  Удмуртиысь тӧролэн но кивалтэтлэн пресс-службазы Майя Бывальцева Ува ёросын кичӧлтонъёслы коньдон висъян программая куинь арскын пӧртэм ӧръёся 50 ӵектосъёсты кылдытӥзы но улонэ пыӵатӥзы. 12-тӥ толшоре Удмуртилэн тӧроез Александр Бречалов Ва-Тукля черкоугртын улӥсьёслэн ужъемышъёснызы тодматскиз. Со сярысь улосвыл тӧролэн но кивалтэтлнэ пресс-службазы ивортӥз. « 15-60 сюрс улӥсен муниципал клыдытэтъёс пӧлын мер но экономика удысъёсты азинтон ласянь Ува ёрос 2021-тӥ арын 2-тӥ инты басьтӥз. Со ужамлэн емышез. Ёросын улӥсьёс, солэн администрациез но ужбергатӥсьёс «Атмосфера», «Самообложение», «Наша инициатива» ӵектосъёсы мыло-кыдо пырисько. Со чотын черкгуртъёсын но гуртъёсын экономика но улонлэн ӟечлыкез будэ » Александр Бречалов, Удмуртилэн тӧроез Ньыль арскын Ва-Тукляын грантъёсъя конкурсъёсын, кичӧлтонъёсъя программаосын вормем 17 миллион манет тыр 12 ӵектосъёсты быдэстӥзы. Тросэз соос мер инфраструктураез азинтонэн, физкультураен но спортэн вырыны интыос кылдытонэн герӟаськемын. Дышетскисьёс улосвыллэн тӧроезлы хоккеен шудонъя мастер-класс ортчытӥзы. Удмуртилэн огазеям командаяз пырись пиналъёс элькун но огъяросси ӵошастконъёсын кужмо луэмзэ возьмато. 2019-тӥ арын черкогуртын выль хоккей коробка пуктӥзы, тыл кыскизы. Ӵектослы кичӧлтон ужась егитъёс, хоккей шудыны яратӥсьёс сётӥзы. 2020-тӥ арын соос борды дышетскисьёс итськизы, озьы шуныт раздевалкаос кылдӥзы. Спортэз гажасьёслэсь малпанъёссэс «Атмосфера» ӵектосын, гурт интывылъёсты котыр ласянь азинтонъя кун программаын вормыса улонэ пыӵатыны быгатӥзы. Тегъёс: Ува АлександрБречалов Удмуртия Мерлык  